תאליה גרייס

תאליה גרייס (באנגלית: Thalia Grace) היא דמות בדיונית מסדרת הספרים פרסי ג'קסון. תאליה היא בתו של זאוס, ואחותו של ג'ייסון גרייס. אחיה ג'ייסון הוא בנו של יופיטר, המקביל הרומי של זאוס.

תאליה היא אלה למחצה. אמה היא בת תמותה בשם בריל גרייס ואביה הוא האל היווני זאוס. בשל כך, יש לה יכולת שליטה בברקים. 

אביה, זאוס, הוא אחד משלושת האלים הגדולים (זאוס, פוסידון והאדס). בסדרה מופיעה נבואה שאחד מהצאצאים החצויים של אחד משלושת האלים הללו עלול להרוס את האולימפוס, או להציל אותו. לכן האלים הללו נשבעו לא להוליד ילדים. אולם פוסידון וזאוס הפרו את שבועתם, ותאליה וחברה פרסי ג'קסון נולדו כתוצאה של הפרת אותה שבועה.

בסוף הספר השלישי בסדרה, פרסי ג'קסון וקללת הטיטאן תאליה מקבלת על עצמה את תפקיד הסגנית של ארטמיס ומצטרפת לחבורת הציידות שלה. 

בספר החמישי היא מגיעה לניו יורק ועוזרת לכוחות מחנה החצויים להגן על מנהטן מפלישתו של קרונוס. 

הופעתה האחרונה הייתה בספר קברו של הרודן.

== ביוגרפיה ==

=== ילדותה ===
נולדה ב-22 בדצמבר בשנה בלתי ידועה,<ref></ref> שבע שנים לפני אחיה ג'ייסון. בתם של זאוס ובריל גרייס - כוכבת טלוויזיה שזאוס פגש בשנות ה-80. 

בשל ההתעללות של אימה, תאליה שקלה לעזוב את הבית עוד כשהייתה קטנה, אך היא נשארה על מנת להגן על אחיה. יום אחד אימם של האחים לקחה אותם לחופשה בקליפורניה, שבמהלכה שלחה את תאליה להביא את סל הפיקניק מהמכונית. כשתאליה חזרה היא מצאה את אמה ממררת בבכי. היא אמרה לה שג'ייסון איננו, ולא ספרה לה שהרה תבעה אותו לעצמה וכעת הוא שקול למת. תאליה חיפשה בכל מקום את ג'ייסון ומשלא מצאה אותו לא הייתה לה יותר סיבה להישאר, והיא ברחה מהבית.

במהלך שיטוטיה, פגשה תאליה את לוק קסטלאן והצטרפה למסעותיו. שנתיים לאחר מכן הצטרפה אליהם אנבת' צ'ייס, והם נדדו בשלישייה עד שהגיע הסאטיר גרובר אנדרווד ולקח אותם למחנה החצויים. במהלך הדרך תקפו אותם מפלצות רבות. כאשר הם הגיעו למחנה החצויים המפלצות השיגו אותם. תאליה ידעה שאי אפשר להציל אותה בלי לאבד את חבריה, לכן היא אמרה לאחרים להמשיך בלעדיה ושהיא תעכב את המפלצות. לבסוף היא כמעט מתה. כמה רגעים לפני מותה אביה (זאוס) הפך אותה לעץ אורן, שמאז שמר על גבולות המחנה בקסם.

בזמן סיורו של פרסי במחנה בפעם הראשונה, מציינת אנבת' כי רוחה של תאליה חיזקה את גבולות המחנה ועזרה לשמור עליו.

=== שנותיה כעץ ===
תאליה חייתה מעין חיים מושהים כעץ אורן במשך שבע שנים. בספר "פרסי ג'קסון וים המפלצות" העץ הורעל בידי חברה לשעבר, לוק קסטלאן, שעשה זאת על מנת להחליש את הגנות מחנה החצויים. על מנת לרפא את העץ, נשלחה קבוצת חצויים למסע חיפושים בעקבות גיזת הזהב - שלפי האגדה, מסוגלת לרפא כל דבר.

המסע הוכתר בהצלחה, והחצויים הביאו את גיזת הזהב למחנה, שם הניחו אותה על העץ, והיא רפאה אותו מהרעל. אך להפתעת יושבי המחנה, קסם הגיזה הפריד גם בין העץ ותאליה, שחזרה לגופה האנושי (במשך שנותיה כעץ, התבגרותה הייתה איטית, ולכן, במקום להיות בת שמונה עשרה, היא הייתה בת חמש עשרה כשחזרה לגופה האנושי).

=== נעוריה ===
תאליה נוטלת חלק משמעותי בספר השלישי בסדרת פרסי ג'קסון - קללת הטיטאן, אך בסיומו, היא חוששת מהנבואה הגדולה (בה נאמר שבגיל שש עשרה, צאצא לשלושת הגדולים, יציל או יחריב את האולימפוס). לכן, יום לפני יום הולדתה השישה עשר, בוחרת תאליה להצטרף לציידות ארטמיס, שאינן מתבגרות לעולם.

==הופעה ותכונות==
תאליה מתוארת כחצי "פאנקיסטית" חצי "גותית" עם שיער שחור חלק, גזור בצורה לא סימטרית ועיניים כחולות מחשמלות. היא נוהגת ללבוש מעיל עור, לשאת את מגינה "אייגיס" מוסווה כצמיד ואת חניתה בתוך תרסיס פלפל להגנה עצמית. כחלק מתפקידה בתור סגניתה של האלה ארטמיס, יש סביבה הילה כסופה והיא חובשת נזר כסוף.

בהיותה ביתו של זאוס וסגניתה של ארטמיס יש לה דומיננטיות בקרב חבריה והיא מאפילה על עוצמתו של פרסי ג'קסון. תאליה נוהגת להתרגז לעיתים קרובות והיא לא מהססת לאיים באלימות על אויבים וחברים כאחד. היא נחשבת לאחת החצויות החזקות ביותר והיא נלחמת היטב באויביה תוך שימוש בקשת, מגן "אייגיס", חנית, סכיני כסף וכוחות ברק.

== לקריאה נוספת ==

* .
* .
* .
* .
* .
* .

==קישורים חיצוניים==
*[https://simania.co.il/bookdetails.php?item_id=987296 דף הספר "קללת הטיטאן"] באתר סימניה
*[https://riordan.fandom.com/wiki/Thalia_Grace תאליה גרייס] באתר ריירדן ויקי
*[https://hero.fandom.com/wiki/Thalia_Grace תאליה גרייס] באתר ויקי-גיבורים
*[http://rickriordan.com/character/thalia-grace/ תאליה גרייס] באתר ריק ריירדן

==הערות שוליים==

קטגוריה:פרסי ג'קסון והאולימפיים - דמויות